Eronda askar Navro'zda uyiga borishga ruxsat berilmagani uchun hamkasblarini o'ldirdi

Eronda askar Navro'zda uyiga borishga ruxsat berilmagani uchun hamkasblarini o'ldirib, qochishga harakat qildi. Bu haqda “Sputnik Tojikiston” xabar berdi.
Ma'lum qilinishicha, Bushehr yaqinidagi harbiy bazadan bo'lgan askar boshliqlari uni Navro'zda uyiga borishiga borishiga ruxsat bermaganidan g'azablanib, 4 nafar hamkasbini o'ldirgan. Shundan so'ng haydovchini garovga olib, voqea joyidan qochishga uringan.
Hozirda u hibsga olingan va tergov harakatlari olib borilmoqda. Jinoyatning og'irligi hisobga olinsa, askar o'lim jazosiga hukm qilinishi mumkin.
Keltirilishicha, bu mamlakat bayram kunlari sodir bo'lgan birinchi holat emas. xususan, bayram arafasida nishonlangan Chaxarshanbe-Suri — Navro'z oldidan oxirgi chorshanbaga o'tar kechasi nishonlanadigan olov bayramida 13 kishi halok bo'lgan, yana 814 kishi jarohat olgan.
Avvalroq Eronda qancha odam yashirincha qatl qilingani ma'lum bo'lgandi. Shuningdek, mamlakatda noma'lum shaxs marosim paytida yangi gubernatorga tarsaki tushirgandi.